Ébabbar (Szippar)
Az Ébabbar () nevű templomok egyike a szippari sumer Utu-templom, illetve az I. babiloni dinasztia korától az Utuval azonos akkád Samas temploma. A név elemei:  e2 (= ház, templom),  babbar (= fehér), vagyis a „Fehér (ragyogó, fényes) templom”. A babbar írásjel egyben Utu isten nevét is jelenti, így a név értelmezése akár egyszerűen Utu-templom is lehet.

A templom jóval korábban épülhetett az Óbabiloni Birodalom koránál, mivel Hammurapi fiának, Samsu-ilunának 18. uralkodási évében már a felújításáról értesülünk, illetve ugyanekkor a zikkurat tetején egy új szentély is épült. Samas isten az Óbabiloni Birodalom további részében is nagy tiszteletben részesült, a Samsu névváltozatot még egy uralkodó, Samsu-ditána is viselte.

Nabú-naid egyik felirata szerint a kasszita dinasztiába tartozó Sagarakti-Surias (i. e. 13. század második fele) is épített egy szentélyt. Az asszír fennhatóság alatt a templom jelentősége csökkent, és bár tudomásunk van arról, hogy a templom juhok és kecskék százait birtokolta Kandalánu idején is, a bevételei nem voltak elegendőek a papság puszta fenntartására sem. A jelentősen visszaeső Samas-kultuszt végül az Újbabiloni Birodalom idején állították helyre. Ismert helyreállítási munka volt Nabu-apla-iddína uralkodása idején, amiről a Napisten-tábla számol be. II. Nabú-kudurri-uszur a larszai Ébabbart újította fel, Nabú-naid pedig megemelte a szippari Ébabbar juttatásait. Az újbabiloni rekonstrukció és az újjászervezett templomi élet következtében a szippari Ébabbarban jelentős mennyiségű írott anyag maradt fenn, amely fontos forrása az újbabiloni gazdasági életnek. A megtalált archívumban az Akhaimenidák korának végéig, az i. e. 4. századig vannak dokumentumok.

A templom tulajdonképpen egy egész épületkomplexum volt, nem csak a tulajdonképpeni zikkurat, hanem a környező, a papok, templomi tisztviselők és egyéb kiszolgáló munkások lakásául szolgáló lakóépületek, raktárak és kézművesműhelyek is hozzá tartoztak.

Jegyzetek

Források 
 Samsu-iluna évnevei
 Payment in Wool in the Economy of the Ebabbar Temple at Sippar
 Ira Spar – Michael Jursa: Cuneiform Texts in The Metropolitan Museum of Art Volume IV: The Ebabbar, Metropolitan Museum of Art, 2014. 

Mezopotámiai vallási épületek
Az Ébabbar ( ) nevű templomok egyike a szippari sumer Utu-templom , illetve az I. babiloni dinasztia korától az Utuval azonos akkád Samas temploma . A név elemei : e2 ( = ház , templom ) , babbar ( = fehér ) , vagyis a „ Fehér ( ragyogó , fényes ) templom” . A babbar írásjel egyben Utu isten nevét is jelenti , így a név értelmezése akár egyszerűen Utu-templom is lehet . A templom jóval korábban épülhetett az Óbabiloni Birodalom koránál , mivel Hammurapi fiának , Samsu-ilunának uralkodási évében már a felújításáról értesülünk , illetve ugyanekkor a zikkurat tetején egy új szentély is épült . Samas isten az Óbabiloni Birodalom további részében is nagy tiszteletben részesült , a Samsu névváltozatot még egy uralkodó , Samsu-ditána is viselte . Nabú-naid egyik felirata szerint a kasszita dinasztiába tartozó Sagarakti-Surias ( i . e. század második fele ) is épített egy szentélyt . Az asszír fennhatóság alatt a templom jelentősége csökkent , és bár tudomásunk van arról , hogy a templom juhok és kecskék százait birtokolta Kandalánu idején is , a bevételei nem voltak elegendőek a papság puszta fenntartására sem . A jelentősen visszaeső Samas-kultuszt végül az Újbabiloni Birodalom idején állították helyre . Ismert helyreállítási munka volt Nabu-apla-iddína uralkodása idején , amiről a Napisten-tábla számol be . II. Nabú-kudurri-uszur a larszai Ébabbart újította fel , Nabú-naid pedig megemelte a szippari Ébabbar juttatásait . Az újbabiloni rekonstrukció és az újjászervezett templomi élet következtében a szippari Ébabbarban jelentős mennyiségű írott anyag maradt fenn , amely fontos forrása az újbabiloni gazdasági életnek . A megtalált archívumban az Akhaimenidák korának végéig , az i . e. századig vannak dokumentumok . A templom tulajdonképpen egy egész épületkomplexum volt , nem csak a tulajdonképpeni zikkurat , hanem a környező , a papok , templomi tisztviselők és egyéb kiszolgáló munkások lakásául szolgáló lakóépületek , raktárak és kézművesműhelyek is hozzá tartoztak . Jegyzetek Források Samsu-iluna évnevei Payment in Wool in the Economy of the Ebabbar Temple at Sippar Ira Spar – Michael Jursa : Cuneiform Texts in The Metropolitan Museum of Art Volume IV : The Ebabbar , Metropolitan Museum of Art , Mezopotámiai vallási épületek